PM मोदी ने माता-पिता की तारीफ की, 39 दिन की बच्ची किशोर को दे गई नई जिंदगी
India's Youngest Donor Ababat Kaur - भारत की यंगेस्ट डोनर का खिताब पाकर दुनिया को अलविदा कह चुकी 39 दिन की अबाबत कौर के माता-पिता के फैसले को आज प्रधानमंत्री नरेंद्र मोदी से सराहा
भारत की यंगेस्ट डोनर का खिताब पाकर दुनिया को अलविदा कह चुकी 39 दिन की अबाबत कौर के माता-पिता के फैसले को आज प्रधानमंत्री नरेंद्र मोदी से सराहा। आज दोपहर मन की बात कार्यक्रम के दौरान प्रधानमंत्री नरेंद्र मोदी ने एग्रीकल्चर डेवलपमेंट ऑफिसर सुखबीर संधू और उनकी पत्नी साइंस प्रोफेसर सुप्रीत कौर के साथ फोन पर बातचीत की।
प्रधानमंत्री ने दंपती से बातचीत के बाद घोषणा करते हुए भारत में ट्रांसप्लांट के लिए डोमिसाइल की शर्त को भी खत्म कर दिया। उन्होंने कहा कि देश में अब कोई भी किसी भी राज्य में जाकर बिना झिझक ट्रांसप्लांट करवा सकता है। सुखबीर व सुप्रीत ने अपनी 39 दिन की बच्ची की मौत के बाद अंगदान का निर्णय लेकर दूसरे को नया जीवन दिया।
यह निर्णय आसान नहीं था, लेकिन दंपती ने हिम्मत दिखाई। उनकी बच्ची की किडनी का PGI में ट्रांसप्लांट किया गया। उसकी दोनों किडनी से किसी दूसरे इंसान को नया जीवन मिला। प्रधानमंत्री से बातचीत करते हुए दंपती ने कहा कि उनकी बच्ची किसी दूसरे को ही जीवन देने के लिए आई थी।
28 अक्टूबर 2022 को हुआ था जन्म
पंजाब के अमृतसर के रहने वाले एग्रीकल्चर डिवेल्पमेंट ऑफिसर सुखबीर सिंह संधू और प्रोफेसर सुप्रीत कौर के घर 28 अक्तूबर को बच्ची का जन्म लिया था। दोनों ने प्यार से उसका नाम अबाबत कौर संधू रखा। 24 दिन तक वह पूरी तरह से ठीक थी, लेकिन अचानक उसे अटैक आ गया। डॉक्टर्स के कहने पर वे बच्ची को PGI चंडीगढ़ ले गए।
PGI के डॉक्टरों ने जांच में पाया कि उसके दिमाग तक खून नहीं पहुंच पा रहा है। वह अधिक समय तक जिंदा नहीं रह सकेगी और कुछ समय बाद दिसंबर 2022 को अबाबत कौर ने दुनिया का अलविदा कह दिया।
पीजीआई में ही किया गया ट्रांसप्लांट
दुख की इस घड़ी में भी दंपति ने इंसानियत का सोचा। उन्होंने अंगदान करने का फैसला किया। PGI की टीम भी तैयार हो गई। बिना देरी किए बच्ची की किडनी दो घंटे के ऑपरेशन में ट्रांसप्लांट सर्जन प्रो. आशीष शर्मा की टीम को सफलता मिली और अबाबत की किडनी से पटियाला जिले के एक 15 वर्षीय किशोर में ट्रांसप्लांट किया गया।
विश्व व भारत के यंगेस्ट डोनर यूके की होप ली
